Lav et referat af nedenstående tekst:

Tekst:
Det fortæller DR Nordjylland. Kommunerne kan spare millioner af kroner om året, hvis de ansatte holder møder foran skærmen i stedet for at mødes rundt om et bord. Det fremgår af en undersøgelse fra KMD Analyse. Frederikshavn Kommune er en af de kommuner i landet, der er længst fremme med at digitalisere møder. Her indførte man for et par år tilbage et digitalt mødeprogram på alle kommunens 2000 computere. - Medarbejderne sparer transporttid, og møderne bliver mere effektive. Når man holder videomøder, går man simpelthen hurtigere i gang med opgaven, siger centerchef for IT og digitalisering i Frederikshavn Kommune, Mogens Kahr Nielsen til DR Nordjylland. Frederikshavn Kommune sparer kommunen cirka 2 millioner kroner om året ved at holde digitale møder. Ifølge KMD bruger en gennemsnitlig kommune cirka 65 millioner kroner af de årlige lønudgifter på, at administrative medarbejdere deltager i interne møder. Ifølge KMD Analyse er der besparelser at hente på op mod 13 millioner kroner om året per kommune, hvis møderne for alvor effektiviseres.

Referat:
I Frederikshavn Kommune sparer man omkring 2 millioner kroner om året på at holde møder foran computeren frem for at mødes personligt.